kardosdrur/scandi-wiki huggingface dataset:
OLW

OLW (akronym for Old London Wasa) er en svensk virksomhed der producerer, markedsfører og sælger snacks, franske kartofler, osterejer, jordnødder og diverse dips. OLW etableredes i 1967, men det tidligere moderselskab, Wasabröd, etableredes allerede i 1919. OLW ejes siden 2005 af norske Orkla, produktionen foregår med 110 ansatte i Filipstad i Värmland, og hovedkontoret ligger i Solna i Stockholms län.

Navnet "OLW" er et akronym for Old London Wasa, et navn som opstod da OLW's tidligere ejer Wasabröd fusionerede med Borden Foods i 1967, og Bordens fabrik i New York hed Old London. Allerede i 1973 opgav man navnet og virksomheden hedder bare OLW derefter. Siden 2009 har OLW bygget sin markedføring på ordet fredagsmys (fredagshygge), et ord som længe har været anvendt på svensk.

Eksterne henvisninger 
 

Fødevarevirksomheder fra Sverige
Varemærker
Etableret i 1967
Argentina ved sommer-OL 1928

Argentina deltager i Sommer-OL 1928. 81 sportsudøvere fra Argentina deltog i tolv sportsgrene under Sommer-OL 1928 i Amsterdam. Argentina kom på en 12. plads med tre guld-, tre sølv- og en bronzemedalje. Bokseren Héctor Méndez var Argentinas flagbærer under åbningsceremonien.

Medaljer

Medaljevindere

Kilder 

Lande ved sommer-OL 1928
1928
Nyhamnsläge

Nyhamnsläge er et gammelt  fiskerleje i Brunnby sogn i Skåne, Sverige. Byen voksede pga. skibsbyggeri og Mølle-banen, jernbaneforbindelsen mellem Höganäs og Mølle til en egen by med en småbådshavn, nu en del af Höganäs. 
En af de mest berømte indbyggere i Nyhamnsläge er fodboldmanageren Stuart Baxter, tidligere manager for Helsingborgs IF og Sydafrikas og Finlands landshold.

Eksterne links 
 Nyhamnsläge byaförening 
 Stuart Baxter
 Nyhamnsskolan 
 Brunnby FF 

Byer i Höganäs kommun
Guldtoppet pingvin

Guldtoppet pingvin (Eudyptes sclateri) er en pingvinart, der lever i New Zealand på de små Antipodeøer, som ligger syd for New Zealand. 

Den guldtoppede pingvin kan blive omkring 65-70 cm høj. Hele dens figur minder om en stor kegle, dens hoved er lille og rundt, næbet har en anelse orange farve og stikker ud som et almindelig fuglenæb. Oppe over øjnene stikker der nogen lange, stive guldfarvede fjer op. Det er fra disse fjer, den har fået navnet "guldtoppet".

Den guldtoppede pingvin lever normalt af fisk og krill. I nogle tilfælde kan krebsdyr være en nødvendighed for dem at spise, hvis de ikke kan fange andet.

Kilder 
 BirdLife International 2012. Eudyptes sclateri. IUCN Red List of Threatened Species. Version 2013.2
 

Fugle fra New Zealand
Pingviner
Grammy for Bedste Vokale Pop-Præstation af en Kvinde

Grammy for Bedste Vokale Pop-Præstatation af en Kvinde eller Grammy Award for Best Female Pop Vocal Performance er en amerikansk pris der uddeles af Recording Academy for årets popvokalpræstation af en kvinde. Den har været uddelt siden 1959 under en række forskellige betegnelser:
 1959-1960 blev prien Best Vocal Performance, Female uddelt til præstationer inden for pop
 I 1961 var prisen opdelt i Best Vocal Performance Single Record Or Track og Best Vocal Performance Album, Female
 1962-1963 var de to priser igen samlet i Best Solo Vocal Performance, Female
 1964-1968 hed prisen igen Best Vocal Performance, Female
 I 1966 var der desuden en pris for Best Contemporary (R&R) Vocal Performance – Female
 I 1967 var denne ekstra pris kombineret med den tilsvarende for mænd i Grammy Award for Best Contemporary (R&R) Solo Vocal Performance - Male or Female
 I 1968 var denne pris igen kønsopdelt, hvor den kvindelige pris blev kaldt Best Contemporary Female Solo Vocal Performance
 I 1969 blev priserne kombineret og strømlinet til Best Contemporary-Pop Vocal Performance, Female
 1970-1971 blev prisen kaldt Best Contemporary Vocal Performance, Female
 1972-1994 gik prisen under betegnelsen Best Pop Vocal Performance, Female
 Siden 1995 har prisen heddet Best Female Pop Vocal Performance

Modtagere

Noter

Se også 
 Grammy priserne.

Eksterne henvisninger 
 Grammy prisernes website

Vokale Pop-Præstation af en Kvinde
Popmusik
Karl Heinrich Rau

Karl Heinrich Daniel Rau (født 23. november 1792 i Erlangen, død 18. marts 1870 i Heidelberg) var en tysk økonomisk forfatter.
 
Rau blev 1816 professor ved universitetet i Erlangen og var fra 1822 professor i Heidelberg, som han varetog lige frem til sin død. Han var 1833-40 medlem af det badensiske førstekammer og i 1848 af Vorparlamentet i Frankfurt am Main.

Inden for nationaløkonomi indtog Rau oprindelig et kameralistisk-merkantilistisk standpunkt og var oprindelig tilhænger af lavsvæsenet og protektionismen. Hans klare og let tilgængelige fremstilling Lehrbuch der politischen Oekonomie i 4 bind, hvis første udgave så lyset mellem 1826 og 1837, var indtil midten af 1860'erne, da den historiske skole med Wilhelm Roscher brød igennem, fagets mest anvendte systemværk i Tyskland. Værkets seneste oplag blev udgivet af Adolf Wagner, i hvis "System" det efterhånden absorberedes. 

Senere gik Rau under påvirkning af den klassiske engelske skole over til den klassiske nationaløkonomi således, som denne var blevet grundlagt af Adam Smith og Jean-Baptiste Say, sluttede sig med visse forbehold til David Ricardos Jordrenteteori og hævdede dennes frihandlerpolitik og kosmopolitisme.

Han var fremstående som systematiker og ved sin insigt i de forskellige næringsvejes teknik samt ikke mindst, når det gjaldt om at fra et mere alment synpunkt bedømme landbrugsforholdene. Han skrev flere økonomiske værker.

Forfatterskab

Lehrbuch der politischen Oekonomie, bind I-III (1826-37, flere oplag, senere med visse bearbejdninger udgivet af Adolph Wagner; svensk oversættelse "Nationalhushållningslärans grundsatser", 1872-74).
Ansichten der Volkswirthschaft (1821)
Über die Landwirthschaft der Rheinpfalz (1830; andet oplag 1860)
Geschichte des Pfluges (1845)

Kilder 

  
 

Nationaløkonomer fra Tyskland
Professorer fra Tyskland
Ansatte ved Erlangens Universitet
Ansatte ved Heidelbergs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Ugglan
Simona Abdallah

Simona Abdallah (født 8. juni 1979 i Tyskland) er en palæstinensisk-dansk perkussionist og coach.
Simona Abdallah begyndte at spille darbuka som barn, hvad der er usædvanligt i muslimske familier.
Hun har spillet med Middle East Peace Orchestra,
Natacha Atlas,
samt varmet op for Cheb Khaled. 
I foråret 2011 spillede hun opvarmning for Sort Sol, og til DMA 2011 spillede hun sammen med Aura.
Samme år medvirkede hun også som perkussionist i Casper Christensen og Frank Hvams standup doubleshow Nu som mennesker.

Kilder og eksterne henvisninger 

Trommeslagere fra Danmark
Personer fra Palæstina
Danske muslimer
Personer i Kraks Blå Bog
Den Sønderjyske Kulturaftale

Den sønderjyske kulturaftale er en aftale mellem Kulturministeriet og kommunerne i Haderslev, Sønderborg, Tønder og Aabenraa. 

Kulturministeren Per Stig Møller og kulturudvalgsformændene i Haderslev, Sønderborg, Tønder og Aabenraa Kommune underskrev den 13. juni 2008 Sønderjyllands første kulturaftale. Denne aftale sikrer 2,8 millioner kroner om året til at udvikle og synliggøre kulturen i Sønderjylland. Desuden hjælper Den Sønderjyske Kulturaftale kulturaktørerne i det Sønderjyske kulturliv. Dette er dog primært omkring formidling og projektledelse.

I samarbejde med JydskeVestkysten udgiver Den Sønderjyske Kulturaftale en avis om kulturen i Sønderjylland, der udkommer fire gange om året.

Eksterne henvisninger 
 Den Sønderjyske Kulturaftale 
Kultur i Sønderjylland
Relaxin

Relaxin (fra latin, relaxare: slappe, løsne) er et hormon (et polypeptid), der blandt andet dannes under graviditeten. Hormonet dannes i moderkagen og i den del af æggestokken der kaldes Corpus Luteum.

Stoffet frigives ud i kroppen og har til formål at blødgøre livmoderhalsen, samt løsne bækkenet. Det har til formål at forberede den gravide kvinde på fødslen.

Stoffet relaxin går også i kroppens øvrige led, hvilket en af årsagerne til at kvinder kan få stærke ledsmerter, især i ryg og lænd, under deres graviditet.
Dette kan, udover smerterne, give søvnproblemer hos den gravide.

Kilder 
 http://www.medterms.com/script/main/art.asp?articlekey=13411 
 Søvnproblemer under graviditet, Relaxin

Steroidhormoner
Guardians of Ga'Hoole

Guardians of Ga'Hoole er en fantasy-bogserie, der er skrevet af Kathryn Lasky og udgivet af Scholastic.. Serien, som endte i 2008 med udgivelsen af The War of the Ember, består af i alt 15 bøger. Derudover er der få informationsbøger og spin-offsbøger, der alle tager udgangspunkt i samme univers. De tre første bøger i serien; Guardians of Ga'Hoole: The Capture, Guardians of Ga'Hoole: The Journey og Guardians of Ga'Hoole: The Rescue er blevet filmatiseret til 3D-filmen Legenden om Vogterne: Uglerne fra Ga'Hoole, der er instrueret af Zack Snyder.

Referencer 

Fantasy
Børnebøger
Rennfast

Rennfast var navnet på projektet med fastlandsforbindelse til Rennesøy kommune, nord for Stavanger i Rogaland. 

Vejforbindelsen er en del af den norske del af Europavej 39 og forbinder Rennesøy, Mosterøy, Bru, Sokn, Vestre Åmøy i Rennesøy kommune, samt Austre Åmøy i Stavanger kommune, til fastlandet ved Randaberg. Den blev åbnet 30. november 1992 og består af 29,9 km vej. Totalomkostningen var 770 millioner kroner som var helfinansieret af bompenge. Rennfast blev bygget af Rogaland Contractors og Statens vegvesen.

Fra åbningen var der været bompenge på Sokn i Rennfast, men 15. marts 2006 var forbindelsen nedbetalt og frem til 28. juli blev bompengene brugt til at finansiere Finnfast, en videre forbindelse til Finnøy. 

Der er to tunneler i Rennfeast. Byfjordtunnelen er 5.875 meter og går 223 meter under havet. Mastrafjordtunnelen er 4.424 meter og går 133 meter under havet. Det er også to broer som er en del af Rennfast. Askjesund bru og Åmøy bru.

Rennfast har færge mellom Mortavika og Arsvågen (25 min. 2 ture/time). 

Omtrent halvdelen af trafikken i Rennfast er lokaltrafik.

Referencer 

Rogalands geografi
Veje i Norge
Rennesøy
Randaberg
Markgrevskabet Meissen

Markgrevskabet Meißen (tysk: Mark(grafschaft) Meißen) var et markgrevskab i det tysk-romerske rige i nutidens Fristaten Sachsen. Området blev udskilt fra markgrevskabet Marca Geronis i året 965, og det blev indlemmet i kurfyrstendømmet Sachsen i 1423.

Markgrevskabets områder øst for floderne Elben og Saale var beboet af slaviske folkeslag og blev nogle gange også kaldt Markgrevskabet Thüringen. Fra 830'erne indtil år 965 blev området også kaldt Limes Sorabicus eller «det sorbiske område» i territoriet Thüringen.

Oprindeligt var byen Meißen hovedstad. I 1270 blev Dresden hovedby i markgrevskabet.

Meissen, Markgrevskabet
Sachsens historie
Etableret i 965
Ophørt i 1423
Ernestinske hertugdømmer

De ernestinske hertugdømmer var en række små stater, der opstod i 1572. Hertugdømmerne lå i nutidens Thüringen og Oberfranken. Hertugerne blev afsatte i 1918. De nye fristater (republikker) dannede Thüringen i 1920, dog tilsluttede Sachsen-Coburg sig Bayern.

Delinger 
Hertugdømmerne blev ofte delt og samlet igen. Den første deling fandt sted i 1572, og den mest omfattende deling fandt sted i 1680, da Sachsen-Gotha-Altenburg blev opdelt i:
 Sachsen-Coburg 			
 Sachsen-Eisenberg 
 Sachsen-Hildburghausen
 Sachsen-Meiningen 		
 Sachsen-Römhild 			
 Sachsen-Saalfeld

Perioder for de enkelte hertugdømmer 

Thüringens historie
Tidligere tyske stater
Etableret i 1572
Ophørt i 1918
Mohamed Al-Fayed

Mohamed Abdel Moneim Al-Fayed (, Muḥammad ʿAbd al-Munʻim al-Fāyad; født 27. januar 1933, død 30. august 2023) var en egyptisk forretningsmand. Han ejede den engelske Premier League-klub Fulham F.C. og Hôtel Ritz Paris. Han var også indehaver af det engelske stormagasin Harrods.

Fayed giftede sig med den finske model Heini Wathén, som han fik fire børn med. Fayeds ældste søn fra et tidligere ægteskab, Dodi, døde den 31. august 1997 i en bilulykke i Pont de l'Alma-tunnellen i Paris sammen med prinsesse Diana og chauffør Henri Paul.

Fulham FC 
Fayed købte fodboldklubben Fulham F.C. i 2. division (i dag bedre kendt som League One, fra formand Jimmy Hill i sommeren 1997. Han fremsatte straks ambitiøse planer om at nå Premier League inden fem år. Til dette formål valgte han "manager-drømmeholdet" Ray Wilkins og Kevin Keegan. Det betød, at Micky Adams blev fyret. Adams havde ellers ført Fulham til oprykning fra 3. division.

Fulham vandt suverænt 2. division med rekordstore 101 point i 1999, men måtte derefter sige farvel til Keegan, der kom til Englands fodboldlandshold. I 2001 vandt Fulham 1. division (The Championship) under manager Jean Tigana med 100 points og over 100 mål. Det betød, at Fayeds målsætning blev opfyldt efter fire år, og allerede i 2002 var de i UEFA Cuppen efter at have kvalificeret sig efter Intertoto Cup.

Fayed udtalte samtidig, at han ville have Fulham til at blive "Manchester United of the South", hvilket dog ikke er opfyldt i 2011.

I april 2011 skabte Al-Fayed stor opstandelse blandt Fulhams fans, da han opførte en statue af sin afdøde ven Michael Jackson udenfor Craven Cottage. Fayed havde som reaktion på opstandelsen følgende kontroversielle udtalelser: "Fulham fans will love it, if some stupid fans don’t appreciate such a gift they can go to hell. If they don’t believe in the things I believe in they can go to Chelsea, they can go anywhere.”

Referencer 

Erhvervsfolk
Personer fra Egypten
Bryne

Bryne er en by i Time kommune i Rogaland fylke i Norge. Bryne ligger ca. 25 minutter med tog syd for Stavanger i landskabet Jæren, fik bystatus 1. januar 2001 og er en af Norges yngste byer. Bryne havde 9.266 indbyggere i 2009.

Historie 
Bryne blev etableret som Thime Station, en af flere stationsbyer langs Jærbanen, som blev bygget i 1878. Der blev etableret en landbrugsrelateret industri med møller, mejeri og produktion af landbrugsmaskiner, senere også produktion af gravemaskiner. Bryne blev et uddannelsescenter med mejeriskole fra 1906 og Rogaland Landsgymnas fra 1924. Thime Station skiftede navn til «Bryne» i 1921.

Navnet 
Navnet Bryne /'bry:ne / kommer af gammelnorsk brún: kant, skrendt, og -vin: mark; og det passer godt sammen med stedet på højderne ved sydenden af søen Frøylandsvatnet.

Fritz Røed Skulpturpark 
1. oktober 2004 blev Fritz Røed Skulpturpark åbnet. Denne park har kun skulpturer af kunstneren Fritz Røed, som havde tilknytning til Bryne.

Sport 
Bryne har haft et fodboldhold i Tippeligaen, Bryne Fotballklubb. Desuden drives der også anden sport som håndbold og kamsport i Bryne.

Referencer

Eksterne henvisninger 
 Time kommune
 Brynes vel
 Storstova
 Forum Jærens hjemmeside
 Garborgsk såpeopera Oppsummering av historien rundt planleggingen av Garborgsenteret. Jærbladet, publisert 14.08.09.

Byer i Norge
Byer i Rogaland
Peter Holm

Peder, Peter Holm eller Pete Holm henviser til flere personer:

 Peder Holm (teolog) (1706-1777) – dansk teolog og professor
 Peter Holm (amtmand) (1733-1817) – dansk amtmand
 Peter Holm (1798-1875) (1798-1875) – dansk maler (også Peder Holm)
 Peter Holm (museumsdirektør) (1873-1950) – dansk historiker og museumsdirektør
 Peter Holm (1889-1966) (1889-1966) – dansk maler
 Peder Holm (komponist) (født 1926) – dansk komponist og musikpædagog
 Peter Holm (sanger) (født 1947) - svensk popsanger
 Pete Holm (født 1950) – danskfødt amerikansk sværvægtsbokser
 Peter Holm (atlet) (født ?) – dansk kapgænger, to verdensrekorder på 50km gang 1897
John Guerin

John Guerin (født 31. oktober 1939 på Hawaii, død 5. januar 2004 i Los Angeles Californien USA) var en amerikansk trommeslager og percussionist.

Guerin var en af de mest benyttede studiemusikere på vestkysten, nok mest inden for jazzen, men også inden for pop og rock. Han spillede i alle genrer, og var f.eks. trommeslager på lydsporene i filmen Bird, om Charlie Parkers liv, produceret af Clint Eastwood. Han var en overgang forlovet med Joni Mitchell.

Guerin har spillet med bl.a. Frank Sinatra, George Harrison, Frank Zappa, Thelonius Monk, Joni Mitchell, Peggy Lee, Ray Coniff, George Shearing, Ella Fitzgerald, Linda Ronstadt, Nelson Riddle, Oscar Peterson og Sonny Rollins.

Eksterne kilder og henvisninger 
 Remembering John Guerin 

Trommeslagere fra USA
Jazzmusikere fra USA
Personer fra Hawaii
Torsten Bløndal

Torsten Bløndal er en dansk forlægger. Han grundlagde i 1985 kunstforlaget Edition Bløndal i Hellerup.

I 2003 modtog han N.L. Høyen Medaljen for sit boghåndværk og sin indsats for formidling af dansk kunst og kunsthistorie.

Modtagere af N.L. Høyen Medaljen
Forlæggere fra Danmark
Personer fra Hellerup
Poul Vad

Poul Vad (27. april 1927 i Silkeborg – 18. august 2003) var en dansk forfatter, kunsthistoriker og kunstkritiker.

Vad blev nysproglig student fra Th. Langs Gymnasium 1946. Samme år tog han til København, hvor han boede resten af livet. Han begyndte at studere kunsthistorie 1947 og blev mag.art. fra Københavns Universitet 1958, afbrudt af et næsten toårigt ophold i militærnægterlejr. Efter en lyrisk debut 1956 fik Vads forfatterskab tre dimensioner, idet han virkede som romanforfatter, som kunsthistorisk forfatter og som kritiker. Som kunsthistoriker har han skrevet en række monografier om primært danske modernistiske kunstnere.

Han var konsulent ved Holstebro Kunstmuseum og i en årrække kunstkritiker ved Jyllands-Posten.

Priser 
 1957 Gyldendals boglegat
 1965 Louisiana-Prisen
 1965 Frøken Suhrs Forfatterlegat
 1988 Hafnia-prisen
 1988 Robert Hirschsprungs Mindelegat
 1988 Klein-prisen
 1989 Amalienborg-prisen
 1992 Leo Estvads Legat
 1995 Otto Benzons Forfatterlegat
 2003 Jeanne og Henri Nathansens Mindelegat
 2003 N.L. Høyen Medaljen
 Optaget i Kraks Blå Bog
 Optaget i Den Store Danske Encyklopædi
 Statens Kunstfonds livsvarige kunstnerydelse

Forfatterskab 
 Den fremmede dag, 1956 (digte).
 Drømmebyer. Noveller og anden prosa, 2002.
Romaner:
 De nøjsomme, 1960.
 Dagen før livet begynder, 1970.
 Taber og vinder, 1967.
 Rubruk, 1972.
 Kattens anatomi, 1978.
 Galskabens karneval, 1981.
 Dagene, Døgnet og Døren, 2003 (2. udgave af Taber og vinder).
Kunsthistoriske bøger mm.:
 Hammershøi. Værk og liv, 1957, ny udg. 1988.
 Ejler Bille, 1961.
 Erik Thommesen, 1964.
 Albert Mertz, 1964.
 Billedet, væggen og rummet. Et essay om moderne dansk vægkunst, 1968.
 Heerup, 1971.
 Bristepunkter. Syv stykker om kunst og digtning, 1992.
 Knudepunkter. Syv stykker fra det virkelige liv, 1993.
 Det springende punkt. Kunstkritiske forsøg, 1997.
 Kritiske tekster. Film, litteratur, kultur, 2003.
Andet:
 Nord for Vatnajøkel, 1994.

Kilder 
 CV på Litteraturpriser.dk
 Bibliografi

Eksterne henvisninger 
 

Kunstkritikere fra Danmark
Modtagere af N.L. Høyen Medaljen
Personer fra Silkeborg
Biografiforfattere fra Danmark
Kunsthistorikere fra Danmark
Museumsfolk fra Danmark
Personer i Kraks Blå Bog (afdøde)
Kunstnere på finansloven (afdøde)
Digtere fra Danmark
Novelleforfattere fra Danmark
Danskere i 1900-tallet
Dansksprogede forfattere fra Danmark
Danskere nomineret til Nordisk Råds Litteraturpris
Det Danske Akademis Store Pris
Modtagere af Klein-prisen
Modtagere af Amalienborg-prisen
Viggo Clausen

Viggo Clausen er navnet på flere personer:

 Viggo Clausen (journalist) (1922-2010) – dansk journalist og radiotilrettelægger
 Viggo Clausen (kunsthandler) (1916-1992) – dansk kunsthandler
Viggo Clausen (kunsthandler)

Viggo Clausen (11. februar 1916 i Korinth på Fyn – 12. februar 1992) var en dansk kunsthandler. I 1953 åbnede han Clausens Kunsthandel i Toldbodgade i København, på et tidspunkt, hvor der var få kunstgallerier i Danmark.

Han var søn af skovrider Valdemar Clausen (død 1943) og hustru Ida Marie f. Petersen (død 1954).

Allerede 1954 udstillede han værker af bl.a. Helle Thorborg. Andre kunstnere, der blev knyttet til galleriet var Poul Ekelund, Seppo Mattinen, Reidar Magnus, Albert Mertz, Henry Heerup, Palle Nielsen samt Svend Wiig Hansen, som har skrevet om Clausen:

I 1985 modtog han N.L. Høyen Medaljen for sin pionérindsats i dansk kunstliv.

Galleriet eksisterer fortsat, men er dog flyttet til Studiestræde 14.

Referencer

Kilder 
 Clausens Kunsthandels hjemmeside

Danskere i 1900-tallet
Modtagere af N.L. Høyen Medaljen
Kunsthandlere fra Danmark
Personer i Kraks Blå Bog (afdøde)
Personer fra Fyn
Heinrich Bellermann

Gottfried Heinrich Bellermann (født 10. marts 1832, død 10. april 1903) var en tysk musikteoretiker og komponist.

Bellermann tilhørte en familie af lærde og musikere; hans fader, Johann Friedrich Bellermann, var rektor ved et berlinsk gymnasium og har gjort sig fortjent ved studier over og skrifter om den græske musik, og Bellermann, der oprindelig var sanglærer ved faderens gymnasium, blev allerede 1866 professor i musik ved Berlins Universitet, i hvilken stilling han virkede til sin død. 

Bellermanns kompositioner (mest vokalværker) har ikke synderlig betydning; derimod har han indlagt sig stor fortjeneste som musikforfatter, navnlig ved sit lærde skrift: Die Mensuralnoten etc.. Et andet hovedværk af Bellermann: Der Kontrapunkt, i hvilket han væsentlig går ud fra Fux Gradus ad parnassum (1725), er derimod mere omstridt, men har dog oplevet 4 oplag. Desuden udgav Bellermann mange værdifulde mindre afhandlinger.

Kilder 
 

Musikforskere fra Tyskland
Musikteoretikere
Komponister fra Tyskland
Ferdinand Konrad Bellermann

Ferdinand Konrad Bellermann (født 14. marts 1814 i Erfurt, død 11. august 1889 i Berlin) var en tysk landskabsmaler.

Bellermann var elev af Wilhelm Schirmer. I sin ungdom gjorde han studierejser blandt andet til Norge; hans rejse i 1840'erne til Venezuela gav Anledning til hans betydeligste arbejder: de af Humboldt for deres pålidelighed roste, farveprægtige sydamerikanske landskaber, af hvilke Aften i Caracas dal findes på Charlottenburg slot, Guacharo-hulen i Berlins Nationalgalleri, som også ejer flere hundrede studier fra hans rejser i troperne.

Kilder

Eksterne henvisninger 

Malere fra Tyskland
Landskabsmalere
Erik Skeel von Holsten

Erik Skeel von Holsten (4. juni 1710 på Gelskov – 25. maj 1772 på Arreskov) var en dansk godsejer.

Holsten var søn af Wulf Sivert von Holsten (1672-1718) og Ide Skeel (1676-1749). Han overtog Gelskov, Arreskov og Nybøllegård 1742, blev 1734 sekretær i Danske Kancelli, 1738 vicelandsdommer, 1745 justitsråd, 1752 etatsråd, 1763 landsdommer, 1767 konferensråd.

Han var gift med Birte Kirstine Juel Reedtz (28. december 1739 – 20. december 1790), men efterlod ingen børn. Hun ægtede 2. gang 1773 Albrecht Christopher Schaffalitzky de Muckadell, hvorved godserne kom under grevskabet Muckadell.

Kilder 
 Opslag i Reventlow-databasen

Eksterne henvisninger 

Landsdommere fra Danmark
Godsejere fra Danmark
Danskere i 1700-tallet
Erik Skeel
Erik
Personer fra Fyn
Konferensråder fra Danmark
Francesco Soriano

Francesco Soriano (født 1549, død 19. juli 1621) var en italiensk kirkekomponist.

Soriano var elev af Nanini og Palestrina og blev kapelmester ved forskellige kirker i Rom, San Luigi, Santa Maria Maggiore og Lateranet. 

Sammen med Anerio og Vittoria hører Soriano til de mest fremragende repræsentanter for den romerske kirkemusik efter Palestrina, lige så mærkelig ved sin store kontrapunktiske kunst som indtagende ved dennes ideale stræben. 

Enkelte af hans værker findes gengivne i Proskes Musica divina.

Komponister fra Italien
Kirkemusikkomponister
Carl Proske

Carl Proske (født 11. februar 1794 i Gröbnig ved Leobschütz, Oberschlesien, død 20. december 1861 i Regensburg) var en tysk musikolog.

Proske studerede oprindelig medicin og gjorde i Napoleonskrigene tjeneste som militærlæge, men vendte sig senere til teologien og musikken. I 1826 blev han præsteviet i Regensburg, blev senere korvikar, kanonikus og domkapelmester sammesteds. Hans kostbare bibliotek overgik ifølge testamente til det biskoppelige bibliotek i Regensburg.

Af den katolske kirkemusiks reform har Proske indlagt sig stor fortjeneste, særlig ved genoplivelsen af mesterværkerne fra Palestrinas tidsalder. Hans store værk Musica divina (4 bind), hvori han har udgivet en betydelig del af de vigtigste værker fra hin periode, er et vigtigt kildeskrift for forskningen og tillige af stor værdi for praktisk brug.

Kilder 

 

Musikforskere fra Tyskland
Musikhistorikere fra Tyskland
Militærlæger
Læger fra Tyskland
Præster fra Tyskland
Tyskere i 1800-tallet
Personer fra Schlesien